ai4bharat/Pralekha huggingface dataset:
دیہی ترقیات کی وزارت
پچاس  ہزار سے زیادہ امرت سروور مشن امرت سروور کے تحت مقررہ تاریخ سے پہلےمکمل : دیہی ترقی کی وزارت کی کامیابی
مستقبل کے لیے پانی کو محفوظ کرنے کے مقصد سے عزت مآب وزیر اعظم نے 24 اپریل 2022 کو مشن امرت سروور کا آغاز کیا تھا۔ اس مشن کا مقصد آزادی کے امرت مہوتسو کے موقع پر ملک کے ہر ضلع میں کم از کم 75 امرت سروور کو تیار کرنا تھا۔مجموعی طور پر اس مشن کے تحت 15 اگست 2023 تک 50 ہزار امرت سروور بنانے کا نشانہ مقرر کیا گیا تھا جسے مقررہ وقت سے پہلے ہی پار کر لیا گیا۔ اب تک 50,071 امرت سروور مکمل ہو چکے ہیں۔
مشن امرت سروور کے ذریعے بارش کے پانی کے تحفظ اور فصلوں کی کٹائی کا حل حاصل کرنے کے رُخ پر حکومت ہند کی دیہی ترقی کی وزارت جو نوڈل وزارت کے طور پر سر گرمِ عمل ہے، مختلف وزارتوں کے ساتھ مل کر مقصد کو حاصل کرنے کے لیے مشن موڈ میں کام کر رہی ہے۔ تکمیل کے قریبپہنچ چکے امرت سروور کی تزئین و آرائش سے لے کر نئے امرت سروور کی تعمیر تک ایک تفصیلی ایکشن پلان تیار کیا گیا ہے۔ مشن کے تمام پہلوؤں کے دوران پوری حکومت اور عوام کی شراکت کے ذریعے کی جانے والی کوششوں کی وجہ سے 50 ہزار امرت سروور کا نشانہ وقت سے پہلے پار کیاجا سکتا ہے۔
ریاستوں اور مرکز کے زیر انتظام علاقوں میں ضلع انتظامیہ، پنچایت راج کے عہدیداروں، عوامی نمائندوں، پنچایتوں، رضاکار تنظیموں، مختلف اداروں اور عوامی شراکت کی مربوط کوششوں سے 10 مئی 2023 تک تقریباً 1,05,243 مقامات کی شناخت امرت سروور کے طور پر کی گئی ہے۔ ان میں سے 72،297 مقامات پر کام شروع ہو چکا ہے۔ اب تک 50,071 امرت سروور مکمل ہو چکے ہیں۔
مشن امرت سروور کا مقصد امرت سروور کی تعمیریا تزئین و آرائش کا کام اس طرح بھی کرنا ہے کہ وہ مقامی کمیونٹی کی سرگرمیوں کا مرکز بن جائیں۔ ہر امرت سروور کے لیے ایک صارف گروپ بنایا جا رہا ہے کیونکہ امرت سروور کی دیکھ بھال کمیونٹی کی ملکیت ہونی چاہیے تاکہ ان کے طویل مدتی تحفظ کو یقینی بنایا جا سکے۔ سروور کی دیکھ بھال اور اس سے اپنی روزی روٹی پیدا کرنے کے لیے اب تک 59,282 صارف گروپ مشن امرت سروور کا حصہ بن چکے ہیں۔
مقررہ تاریخ سے پہلے 50 ہزار امرت سروور کے ہدف کو حاصل کرنے میں مشن امرت سروور کے تحت عوامی شرکت کی اہمیت کو اجاگر کرنے کی ضرورت ہے جس نے اس مشن کو ایک عوامی تحریک میں تبدیل کر دیا ہے۔ اب تک 1784 مجاہدینِ آزادی، شہدا کے 684 خاندان، مجاہدین آزادی کے 448 خاندان، پنچایتوں کے 18173 سینئر اراکین اور 56 پدم ایوارڈیافتگان نے اس مشن میں حصہ لیا ہے۔
صحت اور خاندانی بہبود کی وزارت
ریاستوں اور مرکز کے زیر انتظام علاقوں کو 23 کروڑ سے زیادہ ٹیکے فراہم کئے گئے
ریاستوں اور مرکز کے زیر انتظام علاقوں کے پاس اب بھی 1.57 کروڑ سے زیادہ ٹیکے دستیاب ہیں جنہیں لوگوں کو لگایا جانا ہے
ملک گیر ٹیکہ کاری مہم کے حصے کے طور پر بھارت سرکار ریاستوں اور مرکز کے زیرانتظام علاقوں کو کووڈ کے مفت ٹیکے فراہم کرکے ان کی مدد کررہی ہے۔ اس کے علاوہ بھارت سرکار ریاستوں اور مرکز کے زیر انتظام علاقو ں کے ذریعہ ٹیکوں کی براہ راست خریداری کو بھی آسان بنا رہی ہے۔ جانچ، پتہ لگانے، علاج اور کووڈ کے ضابطوں کے ساتھ عالمی وبا سے نمٹنے اور اسے قابو میں کرنے کے لئے ٹیکہ کاری بھارت سرکار کی جامع حکمت عملی کاا یک لازمی ستون ہے۔
پہلی مئی 2021 سے کووڈ-19 ٹیکہ کاری کی نرم اور تیز تر فیز تین حکمت عملی کا نفاذ شروع ہوگیا ہے۔
اس حکمت عملی کے تحت ہر مہینے سینٹرل ڈرگس لیباریٹری کے ذریعہ منظور شدہ کل ویکسین کا 50 فیصد کسی بھی مینو فیکچررسے ویکسین بھارت سرکار کے ذریعہ خریدا جائے گا۔ وہ یہ ٹیکے مفت میں ریاستی سرکاروں کو دستیاب کراتی رہے گی جیسے کہ پہلے کیاجاتا رہا ہے۔
بھارت سرکار نے اب تک مفت زمرے کے ذریعہ اور براہ راست ریاستی خریداری زمرے کے ذریعہ، ریاستوں اور مرکز کے زیر انتظام علاقوں کو 23 کروڑ سے زیادہ ٹیکے فراہم کئے ہیں۔
ان میں سے ضائع ہوئے ٹیکوں سمیت کل کھپت 215148659 رہی۔ ۔
1.57 کروڑ سے زیادہ کووڈ ٹیکے اب بھی ریاستوں او رمرکز کے زیرانتظام علاقوں کے پاس دستیاب ہیں جنہیں لوگوں کو لگایا جانا ہے۔
وزیراعظم کا دفتر
وزیر اعظم نے گرمیوں کے موسم میں مسافروں کے لیے ہموار سفر کو یقینی بنانے کے لیے 217 خصوصی ٹرینوں کے آپریشن کی تعریف کی
وزیر اعظم جناب نریندر مودی نے گرمیوں کے موسم میں مسافروں کے لیے ہموار سفر کو یقینی بنانے کے لیے 217 خصوصی ٹرینوں کے آپریشن کی تعریف کی ہے۔
پریس انفارمیشن بیورو کی جانب سے ایک ٹویٹ کا اشتراک کرتے ہوئے، وزیر اعظم نے ٹویٹ کیا:
"یہ گرمیوں کے موسم کے دوران آرام اور ریل رابطے کو بڑھا ئے گا۔"
ش ح ۔ا م۔س ا۔
U:4038
(
صحت اور خاندانی بہبود کی وزارت
‘‘ ٹیسٹ، ٹریک، ٹریٹ’’ حکمت عملی کے نتیجہ میں بھارت نے تقریباً 3کروڑ 70 لاکھ افراد کے ٹیسٹ کرلئے ہیں
ٹیسٹ فی ملین بڑھ کر 26685 تک پہنچ گئے
‘‘ ٹیسٹ، ٹریک، ٹریٹ’’ حکمت عملی پر توجہ مرکوز کرتے ہوئے بھارت نے اب تک کووڈ۔ 19 کے تقریباً 3 کروڑ 70 لاکھ سیمپل کی ٹیسٹنگ مکمل کرلی ہے۔ روزانہ کے ٹیسٹ کرنے کی تعداد کو تیزی کے ساتھ بڑھانے کے ہندوستان کے مربوط عزم کے ساتھ آج ٹیسٹنگ کی تعداد 36827520 تک جا پہنچی۔
گزشتہ 24 گھنٹوں میں 925383 ٹیسٹ کئے گئے جس کے ساتھ ہی ٹیسٹ فی ملین میں کافی اضافہ ہو کر یہ 26685 تک پہنچ گئے ہیں۔
بروقت شناخت، پوری طور پر آئسیو لیشن اور موثر علاج کی جانب پہلے اقدام کے طور پر بڑے پیمانےپر ٹیسٹنگ سے اس بیماری کو پھیلنے سے روکنے کے لئے بھی نتائج ابھر کر سامنے آئے ہے۔
پونے میں واحد لیب سے شروع کرتے ہوئے آج ہندوستان میں ٹیسٹنگ کے لیب نیٹ ورک کی تعداد نمایاں طور پر بڑھ کر 1524 ہوگئی ہے۔ ان میں 986 لیب سرکاری شعبے میں ہے جبکہ 538 نجی لیب ہے۔ ان میں مندرجہ ذیل لیب شامل ہیں:
ریئل ٹائم آر ٹی۔ پی سی آر پر مبنی ٹیسٹنگ لیب: 787
ٹرو نیٹ پر مبنی ٹیسٹنگ لیب:619
سی بی این اے اے ٹی پر مبنی ٹیسٹنگ لیب:118
کووڈ۔19 سے متعلق ہر طرح کی تصدیق شدہ اور جدید ترین جانکاری نیز تکنیکی معاملات ،رہنما خطوط اور صلاح و مشورہ کے لئے برائے مہربانی وزٹ کریں۔
https://www.mohfw.gov.in/ and @MoHFW_INDIA.
کووڈ۔19 سے متعلق تکنیکی معلومات کے لئے اپنے سوالات
technicalquery.covid19[at]gov[dot]in پر بھیج سکتے ہیں۔ دیگر معلومات کے لئے برائے مہربانی رابطہ کریں:
ncov2019[at]gov[dot]in and @CovidIndiaSeva .
کووڈ۔19 سے متعلق کسی بھی طرح کی معلومات حاصل کرنے کے لئے برائے مہربانی صحت اور خاندانی بہبود کی وزارت کی مدد لائن ٹیلی فون نمبر : +91-11-23978046 or 1075 . پر رابطہ قائم کرسکتے ہیں۔
کووڈ۔19 سے متعلق ریاستوں اور مرکز کے زیر انتظام علاقوں کے مدد لائن ٹیلی فون نمبروں کی فہرست بھی اس سائٹ پر لاگ کرکے حاصل کی جاسکتی ہیں۔
https://www.mohfw.gov.in/pdf/coronvavirushelplinenumber.pdf
کامرس اور صنعت کی وزارتہ
دوبئی میں ہندوستانی پویلین ایک مستقل پویلین بنا رہے گا – جناب پیوش گوئل
ہندوستان دوبئی میں منصوبہ بند اختراعی دائرے میں قابل فخر مقام پانے کے لیے یو اے ای کا شکر گزار ہے جو اعتماد اور ہماری شراکت داری کی طاقت بنے رہنے کی علامت کے طور پر نمائندگی کرے گا: جناب گوئل
ہندوستان اور متحدہ عرب امارات ہماری معیشتوں کی تکمیلی نوعیت کی وجہ سے فطری شراکت دار ہیں اور بڑھتی ہوئی تجارت ہمارے دونوں ملکوں کے درمیان تال میل کو ظاہر کرےگی: جناب گوئل
جناب گوئل نے کووڈ-19 وبا کی وجہ سے دو سال کی تاخیر کے باوجود دوبئی عالمی ایکسپو کی شاندار کامیابی کے لیے یو اے ای قیادت کی ستائش کی
تجارت وصنعت، امور صارفین اور خوراک اور سرکاری نظام تقسیم اور ٹیکسٹائل کے مرکزی وزیر جناب پیوش گوئل نے آج اعلان کیا کہ دوبئی میں ہندوستانی پویلین مستقل ایک پویلین بنا رہے گا۔ انھوں نے کہا کہ ہندوستان دوبئی میں منصوبہ بند اختراعی دائرے میں قابل فخر مقام حاصل کرنے کے لیے یو اے ای کا شکر گزار ہے جو اعتماد اور ہماری شراکت داری کی قوت کی ایک علامت کے طور پر نمائندگی کرے گا۔
جناب گوئل نے دوبئی میں عالمی ایکسپو 2020 میں ہندوستان کے یوم اعجاز کی تقریب سے خطاب کرتے ہوئے کہاکہ ایکسپو میں ہندوستان کو قابل فخر مقام ملنے کے لیے دوبئی کا شکریہ۔
جناب گوئل نے کہا کہ ہندوستانی پویلین نے گذشتہ ہفتہ 1.7 ملین لوگوں کی آمد کا سنگ میل طے کیا ہے۔ غالباً دوبئی ایکسپو میں 3 یا 4 پویلین میں سے یہ سب سے بڑی تعداد ہے۔
رواں مالی سال میں ہندوستان کی کل 400 بلین امریکی ڈالر کی برآمدات میں سے یو اے ای کے ساتھ تقریباً 26 بلین امریکی ڈالر کےتعاون پر جناب گوئل نے کہا کہ یو اے ای ہندوستان کی دوسری سب سے بڑی برآمداتی منڈی ہے۔
انھوں نے کہا کہ آنے والے برسوں میں ہم اس میں اضافے کی امید رکھتے ہیں۔ ہندوستان یو اے ای میں کاروباریت کا ہب ہے۔ ہم نے صلاحیت اور سرمایہ کار دوست پالیسیاں فراہم کی ہیں۔
وزیر اعظم جناب نریندر مودی اور یو اے ای کے عزت مآب شیخ محمد بن زائد النہیان کی قیادت کی نشاندہی کرتے ہوئے جناب گوئل نے کہا کہ اعتماد، ہندوستان یو اے ای رشتے کا تعین کرنے والا عنصر ہے۔
انھوں نے کہا کہ آج ہم اپنی معیشتوں کی تکمیلی نوعیت کی وجہ سے فطری شراکت دار ہیں اور بڑھتی ہوئی تجارت ہمارے دونوں ملکوں کے تال میل کو ہمیشہ ظاہر کرے گا، ہمارے ابدی تعلقات مزید مستحکم ہوں گے۔ ہمارے تعلقات خوشگوار ہوں گے، مضبوط سے مضبوط تر ہوں گے اور آنے والے برسوں میں دونوں ممالک کے لوگوں کے لیے بڑے مواقع دیکھنے کو ملیں گے۔
جناب گوئل نے دوبئی ورلڈ ایکسپو کی شاندار کامیابی اور اپنی افتتاح سے گذشتہ 6 مہینوں میں 25 ملین تک کی تعداد کو عبور کرنے کے ساتھ اس کے انعقاد کی انتھک کوششوں کے لیے یو اے ای قیادت کی ستائش کی۔
انھوں نے کووڈ-19 وبا کی وجہ سے ورلڈ ایکسپو کے انعقاد میں دو سال کی تاخیر کا حوالہ دیتے ہوئے کہاکہ دوبئی ایکسپو مشکلات پر ہمت کی جیت کی ایک روشن مثال بھی رہے گا۔
جناب گوئل نے کہا کہ دوبئی ایکسپو کے انعقاد کی مدت کے دوران ہندوستان اور یو اے ای نے جامع اقتصادی شراکت داری معاہدہ  پر مذاکرات کئے جو مذاکرات کے ذریعے اب تک کی سب سے تیز دو طرفہ آزاد تجارتی معاہدہ ہے۔ جناب گوئل نے کہا کہ 18 فروری 2022 کو دونوں ممالک نے سی ای پی اے پر دستخط کئے اور انڈیا- یو اے ای مشترکہ وژن دستاویز کی نقاب کشائی کی۔
جناب گوئل نے کہا کہ سی ای پی اے معاہدہ کے حصے کے طور پر یو اے ای میں ہندوستان کا باوقار ٹیکنالوجی کا ہندوستانی ادارہ  اپنا پہلا بیرون ملک میں کیمپس کھولے گا۔
۔ ۔ ۔ ۔ ۔ ۔ ۔ ۔ ۔
ح س ۔ع ح ۔ را
U. No. 3483
(Visitor Counter : 112
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 198.65 کروڑ ٹیکے لگائے جاچکے ہیں
سردست بھارت میں 1,25,028مریض زیر علاج ہیں
زیر علاج مریضوں کی شرح فی الحال 0.29 فیصد ہے
شفایابی کی شرح فی الحال98.51 فیصد ہے
گذشتہ 24 گھنٹوں کے دوران 16,104 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,29,53,980 ہوگئی ہے
گزشتہ 24 گھنٹے میں 18,840 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 86.61 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,54,778 ٹیسٹ کئے گئے
وزیراعظم کا دفتر
وزیراعظم نے خواتین کے د ن کے موقع پر خواتین صنعت کار وں سے مصنوعات خریدیں
نئی دہلی، 08 مارچ2021: آج خواتین کے دن کے موقع پر ، وزیراعظم جناب نریندرمودی نے مختلف خواتین کے ذاتی مدد گروپوں اور صنعت کاروں سے مصنوعات کی خریداری کی ۔یہ خواتین صنعت کاروں اور آتم نربھر بھارت پر توجہ مرکوز کرنے کی کوشش ہے۔
آتم نربھر بھارت کے لئے ہندوستان کی جدوجہد میں خواتین کے کردار کے بارے میں بات کرتے ہوئے وزیر اعظم نے ٹویٹ کیا ’’ خواتین آتم بربھر ہونے کے لئے ہندوستان کی جدوجہد میں سرکردہ کردار ادا کررہی ہیں۔ خواتین کے بین الاقوامی دن کے موقع پر ہمیں خواتین کے مابین صنعت کاری کی حوصلہ افزائی کرنے کا عہد کرنا چاہئے۔
آج میں نے چند مصنوعات خریدیں ، جو خواتین کی صنعت ، تخلیق کاری اور ہندوستانی ثقافت کے مظہر ہیں۔
تمل ناڈو کے ٹوڈا قبیلے کے کاریگروں کے ذریعہ ایمبرائڈری کی شال کی خریداری کے بعد انہوں نے کہا ’’وہ دستکارہاتھوں کے ذریعہ کڑھائی کی گئی شال بہت شاندار لگ رہی ہے،جسے تمل ناڈو کے ٹوڈا قبیلے کے دستکاروں نے تیار کیا ہے ۔
میں نے اسی طرح کی ایک شال خریدی ہے۔ اس مصنوعات کی مارکیٹنگ ٹرائبس انڈیا کرتی ہے۔# ناری شکتی ‘‘
ہاتھوں سے تیار گوند پیپر پینٹنگ سے متعلق انہوں نے ٹویٹ کیا ’’ یہ اطراف میں اور زیادہ رنگوں کا اضافہ کررہا ہے۔
ہمارے قبائلی برادریوں کے ذریعہ پیش کردہ آرٹ دیکھنے کے قابل ہے۔ ہاتھ سے تیار گوندپیپر پینٹنگ رنگوں کو اجاگر کرتی ہے اور اختراع پیش کرتی ہے۔
آج یہ پینٹنگ خریدی ہے۔# ناری شکتی ‘‘
وزیر اعظم نے ناگالینڈ سے ایک روایتی شال بھی خریدی ۔ انہوں نے ٹویٹ کیا ’’ ہندوستان کو ناگا ثقافت ، شجاعت ، جذبات اور اختراع پر فخر ہے۔
کھادی سوتی مدھوبنی پینٹ کئے ہوئے اسٹال کی خریداری کرنے پر وزیر اعظم نے ٹویٹ کیا ’’ کہ کھادی مہاتما گاندھی اور ہندوستان کی شاندار تاریخ کے ساتھ منسلک ہے۔ میں نے ایک کھادی کاٹن مدھوبنی کا پینٹیڈ اسٹال خریدا ہے۔ یہ اعلیٰ معیاری مصنوعات ہے اور ہمارے شہریوں کی اختراع کے ساتھ قریبی طوپر منسلک ہے۔# ناری شکتی ‘‘
مغربی بنگال سے ہاتھ سے تیار جوٹ کے فائل فولڈر سے متعلق جناب مودی نے ٹویٹ کیا ’’ میں یقینی طورپر مغربی بنگال سے اس ہاتھ سے تیار کردہ جوٹ کے فائل فولڈر کو استعمال کروں گا۔
ریاست کی قبائلی برادریوں کے ذریعہ تیارکردہ آپ سب کو اپنے گھروں میں مغربی بنگال سے کوئی بھی پٹسن کی ایک مصنوعات رکھنی چاہئے ۔# ناری شکتی ‘‘
وزیراعظم نے آسام کے ککاتی پپنگ ترقیاتی بلاک کے ذاتی مدد گروپوں کے ذریعہ تیار کردہ ایک گموسا بھی خریدا ۔
’’ آپ نے مجھےاکثر گموسا پہنے ہوئے دیکھا ہوگا۔یہ انتہائی آرام دہ ہوتا ہے۔ آج میں نے کے ککاتی پپنگ ترقیاتی بلاک کے مختلف ذاتی مدد گروپوں کے ذریعہ تیار کردہ ایک گموسا خریدا ہے۔# ناری شکتی ‘‘
جناب مودی نے ایک کلاسک پام کرافٹ نیلا ولکو کی اپنی خریداری کے بارے میں بھی ٹویٹ کیا جو کیرالہ میں رہنے والی خواتین کے ذریعہ تیار کیا گیا ہے۔
میں کیرالہ میں رہنے والی خواتین کے ذریعہ تیار کردہ کلاسک پام کرافٹ نیلا ولکو کا بے صبری سے انتظار کررہا ہوں ۔ یہ بات قابل ستائش ہے کہ کس طرح ہماری ناری شکتی نے مقامی دستکاری اور مصنوعا ت کو محفوظ رکھا اور انہیں مقبول بنایا ہے۔
قانون اور انصاف کی وزارت
محکمہ انصاف کے زیر اہتمام انٹرنز کے ساتھ باہم اثر پذیر اجلاس
گیارہ جولائی 2023 کو محکمہ انصاف کی طرف سے جیسلمیر ہاؤس، نئی دہلی میں انٹرنز کے ساتھ ایک باہم پذیر اجلاس کا انعقاد کیا گیا تھا۔ اس کی صدارت محکمہ انصاف کے خصوصی سکریٹری جناب راجندر کمار کشیپ نے کی۔ انہوں نے انٹرنز کو بہت زیادہ شوق رکھنے والے قارئین بننے کی ترغیب دی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 153.90 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 18.43 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,53,90,03,655
|
|
بچی ہوئی خوراکیں
|
|
18,43,66,611
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 153.90 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 18.43 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
وزیراعظم کا دفتر
وزیر اعظم 20 جولائی کو دولت مشترکہ کھیل 2022 کے لیے جانے والے بھارتی دستے کے ساتھ بات چیت کریں گے
وزیر اعظم جناب نریندر مودی 20 جولائی 2022 کو صبح 10 بجے ویڈیو کانفرنسنگ کے ذریعے دولت مشترکہ کھیل  2022 کے لیے جانے والے بھارتی دستے کے ساتھ بات چیت کریں گے۔ اس بات چیت میں ایتھلیٹس کے ساتھ ساتھ ان کے کوچ بھی شرکت کریں گے۔
وزیر اعظم کی طرف سے بات چیت کھیلوں کے بڑے مقابلوں میں شرکت سے قبل کھلاڑیوں کی حوصلہ افزائی کے لیے ان کی مسلسل کوششوں کا حصہ ہے۔ گذشتہ سال، وزیر اعظم نے ٹوکیو 2020 اولمپکس کے لیے جانے والے بھارتی کھلاڑیوں کے دستے کے ساتھ ساتھ ٹوکیو 2020 پیرالمپکس گیمز کے لیے بھارتی پیرا ایتھلیٹس دستے سے بات چیت کی تھی ۔
کھیلوں کے مقابلوں کے دوران بھی وزیراعظم نے کھلاڑیوں کی ترقی اور پیش رفت میں گہری دلچسپی لی۔ کئی مواقع پر، انہوں نے ذاتی طور پر کھلاڑیوں کو ان کی کامیابی اور مخلصانہ کوششوں پر مبارکباد دینے کے لیے فون کیا، اور انہیں بہتر کرنے کی ترغیب دی۔ مزید یہ کہ وطن واپسی پر وزیراعظم نے دستے سے ملاقات اور بات چیت بھی کی۔
سی ڈبلیو جی 2022 کا انعقاد برمنگھم میں 28 جولائی سے 08 اگست 2022 تک ہونا ہے۔ کل 215 کھلاڑی جو 19 کھیلوں کے 141 مقابلوں میں حصہ لے رہے ہیں، ای ڈبلیو جی 2022 میں بھارت کی نمائندگی کریں گے۔
وزارت دفاع
بھارت- افریقہ دفاعی بات چیت ہر دفاعی نمائش کے ساتھ منعقد کی جائے گی
اہم نکات :
- بات چیت سے افریقہ ملکوں اور بھارت کےدرمیان موجودہ شراکت داریوں کو قائم رکھنے میں مدد ملے گی۔
- آپسی رابطوں کے لئے نئے شعبوں کا پتہ لگانا
- منوہر پاریکر انسٹی ٹیوٹ فار ڈیفنس اسٹیڈیز اینڈ اینالیسیز نالج پارٹنر بنے گا
- وزیردفاع دفاعی نمائش 2022 کے ساتھ ساتھ منعقد آئندہ بھارت-افریقہ دفاعی بات چیت میں افریقی ملکوں کے وزرائے دفاع کی میزبانی کریں گے
بھارت اور افریقہ کے درمیان گہرے اور تاریخی رشتے ہیں۔ بھارت- افریقہ دفاعی رشتوں کی بنیاد ’ساگر‘ – خطے میں سبھی کے لئے سلامتی اور ترقی، اور ’وسودھیوکُٹمبکم ‘ – دی ورلڈ از ون فیملی جیسے دو رہنمااصولوں پر مبنی ہے۔
وزارت دفاع اور وزارت خارجہ کے ذریعہ 06 فروری 2020 کو دفاعی نمائش کے ساتھ ساتھ اترپردیش کے شہر لکھنؤ میں پہلی بار بھارت-افریقہ وزرائے دفاع کانکلیو  منعقد کیا گیا تھا۔ بھارت-افریقہ فورم سمٹ IVکے سلسلے میں وزراتی سطح کے پین افریقہ پروگراموں کی سیریز میں یہ پہلا تھا۔ کانکلیو کے نتائج دستاویز کی شکل میں آئی اے ڈی ایم سی 2020 کے اختتام کے بعد ایک مشترکہ اعلامیہ، ’ لکھنؤ اعلامیہ‘ کو نافذ کیا گیا تھا۔
اعلامیہ کو آگے بڑھانے اور فریقوں کے صلاح و مشورے سے، بھارت ہر دو سال میں ایک بار یکے بعد دیگرے منعقد ہونے والی دفاعی نمائش کےد وران بھارت-افریقہ دفاعی بات چیت کو ادارہ جاتی بنانے کی تجویز کرتا ہے۔ بھارت-افریقہ دفاعی ڈائیلاگ کو ادارہ جاتی شکل دینے سے افریقی ملکوں اور بھارت کے درمیان موجودہ شراکت داری کی تعمیر میں مدد ملے گی اور صلاحیت سازی، تربیت، سائبر سیکورٹی، بحری سلامتی اور دہشت گردی کا مقابلہ کرنے جیسے شعبوں سمیت باہمی روابط کے لئے نئے شعبوں کا پتہ لگانے میں مدد ملے گی۔
یہ فیصلہ کیا گیا ہے کہ منوہر پاریکر انسٹی ٹیوٹ فار ڈیفنس اسٹیڈیز اینڈ اینالیسیز بھارت -افریقہ دفاعی ڈائیلاگ کا نالج پارٹنر ہوگا اور بھارت اور افریقہ کے مابین دفاعی تعاون کو بڑھانے کے لئے ضروری مدد فراہم کرنے میں مدد گار ہو گا۔
یہ بھی فیصلہ کیا گیا ہے کہ وزیر دفاع جناب راج ناتھ سنگھ ڈیفنس ایکسپو سے الگ اگلے بھارت-افریقہ دفاعی ڈائیلاگ میں افریقی ملکوں کے وزرائے دفاع کی میزبانی کریں گے جو کہ مارچ 2022 میں گجرات کے گاندھی نگر میں منعقد ہونی ہے۔ ’بھارت-افریقہ: دفاعی اور سیکورٹی تعاون کو مضبوط کرنے اور تال میل کے لئے حکمت عملی اپنانا ‘ اس بار بھارت-افریقہ دفاعی ڈائیلاگ کا وسیع تر مرکزی خیال ہوگا۔
وزارت دفاع
فلیٹ سپورٹ ویسلز کی تعمیر
پانچ فلیٹ سپورٹ ویسلز کے حصول کی تجویز ایڈوانس مرحلے میں ہے۔ فلیٹ سپورٹ ویسلز کے ڈیزائن اور تعمیر کے لیے، ہندوستان شپ یارڈ لمیٹڈ  نے موجودہ سرکاری خریداری کے طریقہ کار کے مطابق ایک اشتراکی معاہدہ کیا ہے۔ اس وقت معاملہ مذاکرات کے اعلیٰ مرحلے میں ہے۔
یہ معلومات دفاع کے وزیر مملکت جناب اجے بھٹ نے 14 مارچ 2022 کو راجیہ سبھا میں شری وی وجئے سائی ریڈی کو تحریری جواب میں دی۔
امور داخلہ کی وزارت
برطانیہ کے انتہاپسندی کے خاتمے کے وزیر ، جناب بیرونیس ولیمس نے داخلی امورکے وزیر مملکت جناب کرن رجیجو
سے ملاقا ت کی
جناب کرن رجیجونے دہشت گردی کے خاتمے کے سلسلے میں بھارت اوربرطانیہ کےمابین وزارتی سطح کے مذاکرے کی تجویز رکھی
نئی دہلی ،12جون : برطانیہ میں انتہاپسندی کے سدباب اورمساوات کے وزیرمملکت،جناب بیرونیس ولیمس آف ٹریفورڈ کی قیادت میں برطانیہ کے ایک وفد نے داخلی امورکے وزیرمملکت جناب کرن رجیجوکی قیادت میں بھارتی وفد سے گفت وشنید کی ہے ۔ بات چیت کے دوران نقل وطن یامائیگریشن ، انتہاپسندی سے نمٹنے ، مجرموں کے باہم تبادلے ، مجرمانہ ریکارڈوں کے باہم ساجھا کئے جانے جیسے مختلف النوع موضوعات پراحاطہ کیاگیا۔ ملاقات کے دوران جناب رجیجونے مالی ایکشن ٹاسک فورس  کی سفارشات کے نفاذ پرزوردیاتاکہ حوالہ کاروبار اور دہشت گردی کے لئے سرمایہ فراہمی جیسے امورپرروک لگائی جاسکے ۔
بین الاقوامی دہشت گردی سے نمٹنے کے لئے تعاون کی ضرورت پرزوردیتے ہوئے جناب کرن رجیجونے کہاکہ دہشت گردی کو ایک مخصوص زاویہ نظرسے نہیں دیکھاجاسکتااورانھوں نے برطانیہ کے وزیرسے کہاکہ وہ اپنی سرزمین پر بھار ت مخالف سرگرمیوں کی روک تھام کریں ۔ جناب ولیمس نے اس موضوع پراپنی جانب سے اعلیٰ ترین تعاون کی یقین دہانی کرائی ۔ جعلسازی اورمالی خردبرد کے معاملات میں ماخوذ بھگوڑے شاطر مجرموں اور تاجرنماخطاکاروں کا موضوع اٹھاتے ہوئے جناب رجیجونے کہاکہ بھارت سے بھاگے ہوئے ان بھگوڑوں کو برطانیہ میں پناہ نہیں ملنی چاہیئے کیونکہ یہ افراد ہمارے ملک کے قانون کے تحت مختلف دفعات کے تحت مجرم قراردیئے گئے ہیں اوربھارت کو مطلوب ہیں ۔ انھوں نے کہاکہ بھارت عدالتوں کا احترام کرتاہے اور برطانیہ سے ان تمام ماخوذ لوگوں کو واپس نئی دہلی لانے کے لئے تمام ترقانونی ضوابط کی پاسداری کریگاتاہم نئی دہلی یہ امید کرتی ہے کہ برطانوی حکومت اس معاملے میں بھارت کے ساتھ تعاون کریگی ۔ بھارت میں جیلوں کے حالات سے متعلق خدشات اور اندیشوں کی تردید کرتے ہوئے جناب رجیجو نے کہاکہ بھارتی جیل خانوں میں حقوق انسانی کی خلاف ورزیوں کی روک تھام کے لئے مکمل تحفظات دستیاب ہیں ۔
برطانیہ کے وزیر کی جانب سے غیرقانونی طورپر برطانیہ میں گھس پیٹھ کرنے والے افراد کو واپس بھیجنے کی درخواست پرجناب رجیجونے کہاکہ اس سلسلے میں معینہ مدت کی اہمیت ہے اورحکومت اپنے طورپر کسی بھی متعلقہ شخص کی واپسی کی کارروائی شروع کرنے سے پہلے جو برطانیہ میں غیرقانونی طریقے سے مقیم ہے ،تمام ترتصدیقی عمل مکمل کرنا چاہے گی ۔ جناب رجیجونے مختلف بین الاقوامی فورموں میں برطانوی حکومت کی جانب سے حاصل ہونے والے تعاون کی ستائش بھی کی ۔
بھارت کا مسابقتی کمیشن
سی سی آئی نے اڈانی گرین اینرجی لمیٹڈ کے حصص کے اثاثے میں اپنی ذیلی کمپنی ٹوٹل رینیوایبلس ایس اے ایس کے ذریعے ٹوٹل ایس ای کی طرف سے قبضے میں لیے جانے کی منظوری دی
نئی دہلی،11 جنوری ، 2021 /بھارت کے مسابقتی کمیشن نےسی سی آئی نے اڈانی گرین اینرجی لمیٹڈ )اے جی ای ایل(کے حصص کے اثاثے میں اپنی ذیلی کمپنی ٹوٹل رینیوایبلس ایس اے ایس کے ذریعے ٹوٹل ایس ای ٹوٹل ایکوائرر کی طرف سے قبضے میں لیے جانے کی منظوری دی۔ یہ منظوری آج مسابقتی قانون 2002 کے سیکشن 31 کے تحت دی گئی ہے۔
مجوزہ کامبی نیشن اقلیتی سرمایہ کاری کے بعد ٹوٹل ایس ای کے ذریعے کیا جائے گا۔ ٹوٹل ایس ای پوری طرح ملکیت والی ذیلی کمپنی ٹوٹل رینیو ایبلز ایس اے ایس اے جی ای ایل میں کیا جائے گا جو اڈانی گروپ کی ایک قابل تجدید توانائی کی ذیلی کمپنی ہے۔
ٹوٹل ایس ای ، ٹوٹل گروپ کی حتمی طور پر اصلی کمپنی ہے )ٹوٹل ایس ای اپنی ذیلی کمپنیوں اور منفرد کمپنیوں کے ساتھ) (ٹوٹل گروپ( ایک بین الاقوامی مربوط ، توانائی پیدا کرنے والی کمپنی ہے جو تیل اور گیس صنعت کے ہر شعبے میں کام کرتی ہے۔ ٹوٹل گروپ قابل تجدید توانائی اور بجلی پیدا کرنے کے شعبوں میں بھی سرگرم ہے۔
اے جی ای ایل ایک سرکاری فہرست میں شامل کمپنی ہے جسے بھارت میں تسلیم کیا ہوا ہے۔ یہ کمپنی بی ایس ای لمیٹیڈ کی فہرست میں شامل ہے ۔ نیشنل اسٹاک ایکسینچ آف انڈیا لمیٹڈ میں بھی شامل ہے۔ اے جی ای ایل بھارت میں قابل تجدید توانائی کے ذریعے بجلی کی پیداوار میں سرگرم ہے۔ )شمسی اور ہوائی پٹی کے ذریعے پیدا کی جانے والی توانائی۔ ( اے جی ای ایل شمسی پارک کی تعمیر کے بزنس میں بھی سرگرم ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –293
(Visitor Counter : 111
کیمیکلز اور فرٹیلائزر کی وزارت
متبادل کھادوں کے فروغ کیلئے کیے گئے اقدامات
کیمیکلز اور کھادوں کے مرکزی وزیر مملکت جناب بھگونتھ کھوبا نے آج لوک سبھا میں ایک سوال کے تحریری جواب میں بتایا کہ زراعت میں کیمیکل کھادوں کے استعمال کو کم کرنے کی خاطر حکومت ہند نامیاتی کھاد اور بایوکھادوں کے سلسلے میں مٹی کی جانچ پر مبنی سفارشات کی بنیا د پر کھادوں کے متوازن اور منصفانہ استعمال کو فروغ دے رہی ہے۔ ا س کے علاوہ پرمپراگت کرشی وکاس یوجنا کی آرگینک اسکیموں، بھارتیہ پراکرتک کرشی پدھتی ، شمال مشرقی خطے کیلئے مشن آرگینک ویلوچین ڈیولپمنٹ، نامیاتی کھیتی سے متعلق قومی پروجیکٹ کے تحت کسانوں کو نامیاتی اور بایو کھادوں کے استعمال کیلئے امداد فراہم کی گئی ہے۔ نامیاتی کھیتی کیلئے قومی سینٹر  نامیاتی کھیتی کے فروغ کیلئے بیداری پیدا کرنے اور تربیتی سرگرمیوں میں ملوث ہے۔
اقتصادی اُمور سے متعلق کابینہ کمیٹی نے 28 جون 2023 کو اپنی میٹنگ میں بحالی ، بیداری جنریشن ، نشونما اور مدرارتھ کی بہتری کیلئے پی ایم پروگرام کو منظوری دی ہے۔ اس پہل کا مقصد ریاستوں اور مرکز کے زیر انتظام علاقوں کی جانب سے شروع کی گئی عوامی تحریک کی مدد کرنا ہے تاکہ کھادوں کے پائیدار اور متوازن استعمال کو فروغ دیکر، متبادل کھادوں کو اپناکر، نامیاتی کھیتی کو فروغ دیکر اور وسائل کے تحفظ سے متعلق ٹیکنالوجیوں کو نافذ کرکے مدرارتھ کی صحت کو بچایا جاسکے۔ مذکورہ اسکیم کے تحت پچھلے 3 سالوں کی اوسط کھپت کے مقابلے میں کیمیائی کھادوں  کی کھپت میں کمی کے ذریعہ کسی خاص مالی سال میں ریاست / مرکز کے زیر انتظام علاقوں کے ذریعہ بچائی گئی کھاد کی سبسڈی کا 50فیصد بطور گرانٹ اس ریاست یا مرکز کے زیر انتظام علاقوں کودی جائیگی۔
اس کے علاوہ اقتصادی اُمور سے متعلق کابینہ کمیٹی نے 28 جون 2023 کو اپنی میٹنگ میں 1500روپئے پر مارکٹ ڈیولپمنٹ اسسٹنٹ  کو منظوری دی ہے تاکہ مختلف بایوگیس / سی بی جی سپورٹ اسکیمس /اسٹیک ہولڈر منسٹریز کے پروگرام /محکمے جیسے ایم او پی این جی کی سستی ٹرانسپورٹیشن کیلئے پائیدار متبادل، ایم این آر ای کے توانائی کے پروگرام کے لئے کچرے، ڈی ڈی ڈبلیو ایس کے سوچھ بھارت مشن  کا احاطہ کرتے ہوئے جی اوبی اے آر دھن پہل کے تحت مالی سال 24-2023 سے 26-2025 تک کے لئے 1451.84 کروڑ روپئے کی کل لاگت سے پلانٹس میں پیدا کی گئی کھاد جیسی نامیاتی کھادوں کو فروغ دیا جاسکے جس میں تحقیقی گیپ فنڈنگ کیلئے 360 کروڑ روپئے کا فنڈ شامل ہے۔
۔۔۔۔۔۔۔۔۔۔۔
ش ح۔ح ا۔ع ن

(Visitor Counter : 46